ทานร้านนี้มาตั้งแต่เด็กๆ ตอนนี้อายุ 30 แล้ว ก็ยังคงไม่เปลี่ยนใจ อาหารจานโปรดที่เรายอมยกนิ้วให้ คือ สุกี้น้ำ ซึ่งน้ำจิ้มสุกี้ของร้านนี้มีรสชาติเฉพาะตัวไม่เหมือนใคร เผ็ดนิดๆ มีกลิ่นหอม เอามาราดกับคั่วกรอบของทางร้านก็อร่อยยยย จนต้องยกนิ้วให้ 5 ดาว แต่น่าเสียดายที่ปัจจุบัน ทางร้านไม่ได้ใส่ปลาสวรรค์ในสุกี้น้ำแล้ว และบางครั้งหากไปช่วงดึก ก็อาจไม่มีเครื่องทะเลให้รับประทานอย่างครบถ้วน เหมือนวันนี้ที่เราไป ก็ไม่มีเครื่องทะเลเหลือเลย
หากพูดถึงการเดินทางมาร้าน ต้องขอบอกเลยว่าไม่ยาก เพียงเเค่มาซอยแปลงนาม (เยาวราช) ให้ถูก คุณก็จะพบกับร้านนี้เลย แต่ไม่เเนะนำให้ขับรถมานะคะ เพราะที่จอดรถย่านเยาวราชหายาก และราคาค่าจอดรถค่อนข้างสูง
ป.ล. ทุกคืนวันศุกร์และเสาร์ จะมีร้านขายของย่างที่มาพร้อมน้ำจิ้มซีฟู๊ดรสเด็ดมาคอยเปิดบริการอยู่ด้วย เมนูโปรดของเรา คือ เบค่อนพันเห็ดเข็มทอง แต่คงต้องขอบอกว่าราคาอาจค่อนข้างสูง ไว้คราวหน้าจะมาลงรูปให้ชมกันนะคะ